2018ની ચૂંટણીને દિગ્વિજય સિંહ માટે રાજકીય કારકિર્દીના ટર્નિંગ પોઇન્ટ તરીકે જોવામાં આવી રહી છે. તેઓ પોતાની છાપને બદલી રહ્યા છે તેમજ એક ઉદારવારી હિન્દુ નેતા તરીકે ઓળખ પ્રસ્થાપિત કરી રહ્યા છે. કોગ્રેસ પક્ષમાં જ જે લોકો એવું કહી રહ્યા હતા કે દિગ્વિજયસિંહ કાર્યકરોના નેતા છે, જનતાના નહીં તેમના માટે આ વાત ઝટકા સમાન સાબિત થઈ રહી છે. આ પરિક્રમા તેમને લોકો વચ્ચે એક હિન્દુ નેતા તરીકે સ્થાપિત કરી રહી છે.